Din episoadele anterioare...
Acum zece ani, mama lui Carlos a murit călcată de o mașină
pe care o conducea Andrew.
Orson și-a făcut bagajele.
Nu ești femeia pe care o cunoșteam eu.
E fiul meu. N-am avut de ales.
Eu aleg să nu mai fiu soțul tău.
Iar Bree a decis să spună adevărul.
Trebuie să-ți spun ceva,
ceva ce ne-ar putea strica prietenia pentru totdeauna.
O infirmieră a făcut o mărturisire pe patul de moarte.
Directorii spitalului trebuie să știe ce am făcut.
Cum le poți spune unor părinți că cel pe care l-au crescut
nu e de fapt copilul lor?
Grijile financiare au făcut-o pe Susan să ia o decizie importantă.
- Nu poți vinde casa. - Nu o vindem, o închiriem.
Ceea ce a dus la întoarcerea unui vecin mai vechi.
Adevărul e că am mai locuit aici.
Bănuiesc că toată lumea va fi surprinsă să vă revadă.
Cu siguranță.
Era o vreme când eu și soțul meu
eram foarte fericiți.
Îmi amintesc de după-amiezile călduroase de vară,
de grătarele făcute în curte
și de râsetele cu prietenii.
Viața noastră era ca un vis din viața suburbană,
dar vine o zi în care trebuie să ne trezim la realitate cu toții.
Pentru mine, ziua aia a venit atunci când am primit o scrisoare.
Ca orice amenințare,
era concisă și la obiect.
Am făcut ce trebuia să fac pentru a-mi proteja familia.
Soțul meu a descoperit cine era autorul scrisorii
și i-a arătat cât de tare l-a supărat asta.
Sora ei și-a dat seama de ceea ce făcuse soțul meu,
așa că a luat hotărârea să-l acuze de crimă.
De crima ei, ca să fiu mai precisă.
Și atunci viața de vis a lui Paul Young
a devenit un coșmar.
După câțiva ani,
o femeie a fost oprită pentru depășirea limitei de viteză.
Femeia respectivă nu avea niciun act de identificare
și a fost arestată.
Așa s-a aflat că Felicia Tillman
era de fapt în viață.
Văd că ai primit costumul pe care ți l-am trimis. Îți place?
Îmi place orice nu-i portocaliu.
Pregătește-te să faci tot felul de cumpărături.
A sosit hotărârea de eliberare.
Unde mergi mai întâi?
După atâția ani petrecuți în închisoare, bănuiesc că vrei să te distrezi.
Tot ce vreau e să merg acasă.
În vechiul tău cartier?
Pari surprins.
Nu te-a sprijinit niciun vecin de-a lungul procesului,
nu te-a vizitat nimeni aici.
Niciunul nu te va învinovăți dacă îi urăști un pic.
Nu îi urăsc...
... un pic.
Așa s-a întors soțul meu în Wisteria Lane.
Vecinii au fost surprinși să-l revadă.
Nu se mai gândiseră la Paul Young de ani de zile,
însă el se gândise la ei.
Și voia să se asigure
că nu-l vor uita din nou.
DESPERATE HOUSEWIVES Sezonul 7 Episodul 1
"Vă mai amintiți de Paul?"
Traducerea și adaptarea: Lory - www.titrări.ro
Comentarii pe www.tvblog.ro
Un telefon primit la miezul nopții,
o scrisoare sosită prin curierat special,
un e-mail marcat cu "urgent"...
Da, există tot felul de modalități
prin care pot fi transmise veștile proaste,
dar unele vești sunt atât de proaste,
încât trebuiesc transmise personal.
De ce trebuie să le spun eu?
Ai spus că familia asta locuiește cu tine în cartier.
Administratorii spitalului cred
că ești cel mai în măsură să le dai vestea.
Și ce le-aș putea spune?
"Mare petrecere de cartier!"
"Apropo, se pare că una din infirmiere v-au încurcat copilul la naștere."
"Gustați sosul."
Cu cât așteptăm mai mult,
cu atât spitalul va fi tras mai mult la răspundere.
Acum du-te în Wisteria Lane
și spune-le adevărul acelor oameni.
Nu știu cum să fac asta.
Există o singură modalitate de-a transmite o asemenea veste.
Menține calmul pe cât posibil.
Bree! Ieși afară!
Fir-ar să fie! De ce nu-i nimeni acasă?
Lorna, Gwen! Slavă Domnului!
Bună, Karen! Ce s-a întâmplat?
Paul Young s-a întors!
Ce?
M-ați auzit bine. Nu stați cu mâinile-n sân.
Să-i avertizăm pe oameni. Să mergem.
Bree, nu te-am mai văzut niciodată în starea asta.
Te simți bine?
Trebuie să-ți spun ceva groaznic
și nu știu cum să încep.
Mai bine te-ai gândi odată.
Începi să mă sperii.
Îți mai amintești noaptea în care mama lui Carlos
a fost lovită de o mașină?
Știu cine a făcut-o.
Poftim?
E vorba de Andrew.
Dumnezeule!
Nu avea decât șaisprezece ani. Mi-a fost teamă că va ajunge la închisoare.
Rex și cu mine ne-am gândit să-i găsim un alibi.
E un lucru groaznic! E într-adevăr groaznic!
Trebuie să vomit puțin.
Îmi pare foarte rău. Știu că trebuia să-ți fi spus mai demult.
Ba nu! Nu trebuia să-mi spui deloc!
Poftim?
Acum trebuie să-i spun lui Carlos și o să-l omoare pe Andrew,
după care va ajunge în închisoare,
așa că-ți mulțumesc mult că mi-ai trimis soțul la închisoare, Bree.
Bravo!
Nu mai puteam păstra secretul
și, când a aflat Orson, mi-a spus că sunt o persoană groaznică.
Din cauza asta mi-ai spus?
Fii serioasă! Toți suntem persoane groaznice!
Vezi asta? E a ta.
A fost livrată aici. Am păstrat-o. Groaznic!
Ca să știi și tu, Orson a fost atât de dezamăgit,
încât a cerut divorțul.
În mod normal, te-aș îmbrățișa, dar acum nu dau nici doi bani pe asta!
Îți spun din nou că-mi pare foarte rău.
Doamne! Cum să-i spun lui Carlos?
O să se enerveze foarte tare
și probabil o să înceapă să dea vina pe mine cumva!
Nici prin cap nu-ți trece cine s-a întors!
Mamă, nu mai avem farfurii curate.
N-ai pornit mașina de spălat vase?
Nici lapte nu mai avem. Trebuie să mergi la magazin.
Și la curățătorie, dacă tot veni vorba.
Ascultați-mă cu toții! Uitați-vă la mâinile voastre!
Haideți!
Nimeni nu ține un copil în brațe. Sunteți pe cont propriu.
Puteți spăla sau merge la cumpărături sau la curățătorie și singuri.
Au trecut zilele în care eram mama perfectă.
Când au fost astea mai exact?
Uterul meu s-a uzat, nu și auzul!
Și n-o să ne ajuți cu nimic?
E o harababură totală aici.
Copilul cu numărul cinci!
O întreagă echipă de baschet a ieșit din pântecele mele,
așa că sunt, în mod oficial, prea epuizată ca să-mi mai pese.
Mamelor bune le face plăcere să aibă grijă de familiile lor.
Alo?
El e fratele tău, Preston, care urmează să fie bătut.
Da, așa e.
Mamă, e Renee Perry.
Renee!
Cine-i Renee Perry?
E o prietenă de-a mamei tale din facultate.
E măritată cu Doug Perry, cel care joacă la echipa Yankees.
- Și e foarte bogată. - Cât de bogată?
O dată la câțiva ani, Renee se duce cu mama în New York
pentru un weekend în stil mare.
Iar mama se întoarce mereu bine dispusă.
Ar putea fi ocazia perfectă.
Fir-ar să fie! Vine încoace!
Când?
Mâine.
De ce?
N-am idee,
dar putem discuta despre asta după ce curățăm toată mizeria asta.
Mișcați, oameni buni! Haideți!
Și tu, Tom!
Eu țin copilul.
Stropește-o cu niște soluție de curățat gemurile
și folosește-o pe post de cârpă.
Nu vreau ca Renee să știe că trăiesc așa.
Dar, mamă, dacă e prietena ta,
n-ar trebui să te placă, indiferent cum trăiești?
Nu-i genul ăla de prietenă.
N-o să-ți vină a crede cine s-a întors!
Am ajuns.
Casă, dulce casă.
Ce părere ai, amice?
Aici o să locuim?
Da.
Înseamnă că suntem săraci?
Dacă-i răspunzi tu,
îi spun eu de unde vin copiii.
Nu, scumpule, nu suntem săraci,
doar că facem parte
din clasa medie de jos.
Oamenii săraci nici nu visează să trăiască într-un loc ca ăsta.
Nici n-au de ce.
Scumpule, știu că nu cu asta suntem noi obișnuiți.
Amice, n-o să te mințim.
Suntem mai strâmtorați cu banii acum, dar tocmai de-asta suntem aici,
să economisim bani și să ne întoarcem acasă.
Și n-o să dureze prea mult.
Tatăl tău lucrează ore suplimentare,
eu predau în continuare și o să încep să vând
din bijuteriile alea drăguțe pe care le-am făcut.
Doamne!
Scumpule, o să fie bine.
Și, dacă rămânem uniți, o să trecem și peste asta.
Alo?
Susan!
Bună, dnă McCluskey! Ce se petrece?
N-o să-ți vină să crezi! S-a întors Paul Young!
Poftim?
Unde e?
Tu unde crezi? În casa pe care i-ai închiriat-o!
Nu știam. Lee nu mi-a spus decât că e vorba despre un bărbat.
Nu l-ai întrebat cum îl cheamă?
Mi-a plătit în avans și nu avea animale de companie.
Nu m-a interesat.
Cum de a ieșit din închisoare?
Maniacul ăla avea o condamnare pe viață.
Bună, doamnelor!
Dacă vă face plăcere să intrați,
v-aș putea spune eu povestea.
Intrați acum.
E o poveste pe cinste.
Felicia Tillmas trăiește?
De ce te miri așa?
Am spus-o de nenumărate ori în timpul procesului meu.
Stați puțin. Uitasem.
Niciuna dintre voi n-a venit la tribunal.
Uite, Paul...
Nu-i nimic. Ați fost ocupate. Înțeleg.
Mi-am spus c-o să vă explic cum mi s-a înscenat totul
când veți veni să mă vizitați în închisoare.
Stați puțin.
Ne pare foarte rău.
În apărarea noastră, ne-am gândit că ești un criminal cu sânge rece.
Nici nu-mi pot imagina prin ce ai trecut în ultimii zece ani.
Nu, nu poți,
dar vestea bună e că m-am întors.
Da, în legătură cu asta, de ce ai vrut să te întorci aici?
Tu de ce crezi?
Mi-era dor de prietenii mei.
Nevinovat sau nu, tipul ăsta îmi dă fiori.
Nu-mi vine să cred că Paul Young s-a întors în Wisteria Lane.
Și folosește dușul meu.
Jack!
Ai venit să-mi ceri crosa de nouă?
La naiba! Credeam că dacă m-am ras, n-o să mă recunoști și o pot păstra.
De fapt, trebuie să vorbesc cu tine și cu soția ta.
Gaby!
O clipă!
Pari cam îngrijorat, amice. S-a întâmplat ceva?
Cred că ar fi bine s-o așteptăm și pe Gaby.
Jack, ce se petrece?
Încep să-mi fac griji.
Haide să intrăm.
Nu! E imposibil!
Am păstrat brățara care a fost pusă pe glezna Juanitei
în spital.
Theresa Pruitt era infirmiera care se ocupa cu pusul brățărilor
și conducerea spitalului nu știa
că avea probleme cu alcoolul.
Și, după opt ani, vii și-mi spui așa ceva.
Timp de opt ani de zile am iubit pe fiica altcuiva.
Vreau să subliniez faptul că spitalul a aflat târziu...
Jack, jur pe numele lui Dumnezeu, dacă începi să faci pe avocatul cu mine,
te dau cu capul de perete!
Și unde e...?
Biologi... Doamne! Nici nu știu cum să-i spun!
N-am putut s-o localizăm încă pe cealaltă familie.
Atunci nu-i vom spune lui Gaby
până n-o găsești pe cealaltă fată.
Carlos, am o responsabilitate legală.
Trebuie s-o informez.
Bine! O să-i spun eu!
Dar nu știu cum.
O s-o distrugă vestea asta.
Nu, am greșit. Preston, fă schimb cu Parker.
- De ce facem asta? - Când Renee va intra în casa noastră,
va vedea singurul lucru pe care i-l pot arăta:
familia mea superbă.
Ce-i ăla? Un coș? Treci în spate!
Scumpo, nu crezi că exagerezi puțin?
Tom, femeia aia locuiește într-un penthouse.
Noi a trebuit să renunțăm la carne ca să putem cumpăra un laptop.
- Fă-mi pe plac. - Aia e?
Sigur că da.
Zâmbiți cu toții de dragul mamei voastre
și a prieteniei ei ciudate.
Bună!
M-am întors, Rudolfo.
Te rog, spune-i dlui Cipriani că stau mereu în apartamentul ăla
când sunt în vizită în Veneția și, dacă nu e disponibil,
o să mă supăr foarte tare.
Acum, dacă mă scuzi, e cineva mai important
cu care trebuie să vorbesc.
Bună!
Bună, Jose!
Mersi că ai așteptat. Nu pot joia asta,
așa că...
Jose, te sună ea înapoi.
Lynette, nu te-ai schimbat deloc.
Nici tu.
Bună, scumpo!
Nu se poate!
Te rog, spune-mi că nu l-ai lăsat pe Tom pentru bărbatul ăsta tânăr și chipeș.
Eu sunt, Renee.
Fac exerciții fizice cam de trei ori pe săptămână,
poate că din cauza asta...
Bine.
- Ei sunt copiii tăi? - Da.
Da, iar ea
e noul membru al familiei.
E superbă!
Uitați-vă la voi! Ce imagine perfectă de suburbie!
Am fost binecuvântată,
foarte binecuvântată.
Scuze că trebuie să plec, Renee, dar întârzii la muncă.
La muncă? Și eu care credeam că porți cravata asta sexi pentru mine.
Îți place?
Se pare că nuanțele îndrăznețe sunt din nou la modă,
așa că m-am gândit...
Bine.
Pa!
Te iubesc.
Trebuie să-ți spun, Lynette,
casa ta e adorabilă.
Pare atât de comodă și intimă și...
Fiți atenți, copii!
Învățați o grămadă de sinonime pentru cuvântul "mic".
Nu asta am vrut să spun.
Nu-mi place să stau în casa mea mare și solitară.
Pot trece și săptămâni întregi fără să mă întâlnesc cu vreun servitor.
Sunt sigură că-i vezi în ziua biciuirii.
Lynette, de ce ești așa rea?
Am tot lucrat la complimentele astea de când am plecat din aeroport.
Condu mai încet data viitoare.
Mamă!
Nu-i nimic. Suntem două vechi prietene care s-au regăsit după mult timp.
Ca să fiu sinceră, așa trebuie să se trăiască.
Satisfacerea minimului esențial.
Mulți oameni ar trebui să trăiască ca voi.
Mulți oameni trăiesc ca noi.
Când zburai cu avionul tău privat
și te uitai în jos și-ți spuneai "Uite! Par niște furnici de aici",
noi eram furnicile.
Aveți un avion privat?
Nu e numai al nostru. Îl împărțim cu echipa.
Stați! Obișnuiți să ieșiți cu cei din echipa Yankees?
- E super! - Ce mai face Doug, apropo?
E bine, dar toate lucrurile astea,
echipa, avionul, banii, e ca o viață imaginară.
Asta îmi doresc și eu, asta înseamnă viața reală.
Asta e... lipicioasă.
Și o să stați într-un hotel luxos?
Am venit direct de la aeroport
și nu m-am cazat nicăieri încă.
De ce nu rămâneți la noi?
Sigur Renee n-ar vrea...
Mi-ar face mare plăcere.
Ești sigură?
Cu cinci copii aici, totul devine lipicios.
Nu mă deranjează.
Va fi distractiv.
Am multe de recuperat cu vechea mea prietenă.
Apropo, cunosc un doctor care te poate scăpa
de ridurile alea.
Bine, îți pot pregăti canapeaua extensibilă.
Canapeaua extensibilă? Vai de mine!
Sunt una din furnicile alea.
Bună ziua! Sunteți proprietara clădirii, nu?
Sunt Susan Delfino.
Eu și soțul meu, Mike, locuim în apartamentul 1B.
Zgâlțâie puțin rezervorul. Toaleta merge bine.
Nu!
Am venit să vă las depozitul de garanție.
Îmi cer scuze pentru întârziere. Avem probleme cu banii.
Serios?
Eu sunt Maxine.
Intră. Îți pregătesc un ceai.
- Mulțumesc. - Haide.
E atât de păcat ce s-a ales de afacerea lui Mike.
Iar tu, fără niciun talent, îți duci viața de pe-o zi pe alta.
Ba am talente!
Îmi fac singură bijuteriile. Eu am făcut-o pe asta.
Vă vine să credeți?
Da.
Îmi aduc aminte când a murit soțul meu, Sidney.
Boala lui ne-a luat și ultimul bănuț pe care-l aveam
și nu știam pe unde s-o apuc.
Se pare că v-ați descurcat bine.
Ați cumpărat clădirea asta.
Da, pentru că am încetat să-mi plâng de milă.
M-am pus pe treabă și mi-am deschis propria afacere
și acum pot ajuta și alte femei care sunt în impas.
Își stabilesc singure programul,
lucrează din propria casă
și vai de mine ce de bani câștigă!
Pare o slujbă de vis.
Pun pariu că te-ai pricepe.
Dă-mi voie să-ți arăt.
Trebuie să vorbesc și la telefon?
V-am spus că vocea mea sună foarte bine la telefon.
"Bună ziua! V-ar interesa un...?"
Dumnezeule!
E site-ul meu!
Va-va-va-broom.com!
Am o bază de date de zece unități Mac Pro
și o linie de viteză de un Mega și jumătate.
Aveți un site porno?
Încercați să mă ademeniți într-o afacere pornografică?
Dumnezeule! Mi-ați pus ceva în ceai?
Scumpo, liniștește-te! E destinat publicului general.
Femei care fac curățenie în lenjerie intimă,
fără nuditate, fără sex.
Ce părere ai?
Ce părere am?
Mi se pare o rușine!
Să vă fie rușine!
Sunt fete drăguțe și decente,
la fel ca tine.
Deirdre face școala serală ca să devină infirmieră
și Martha încearcă să-și revină după divorțul prin care a trecut.
Și nu-și fac griji pentru cunoscuții care le privesc?
Majoritatea clienților sunt străini,
din Europa, din Asia,
așa că, dacă mergi în Kuala Lumpur, poartă o pălărie.
Haide!
Spuneai că ai probleme financiare.
Uite cât câștigă Martha într-o săptămână.
Aplauze pentru Martha că-și vinde demnitatea
celui mai bun ofertant!
Îți promit, nu trebuie să faci nimic
din ce n-aș lăsa-o nici eu pe fata mea să facă!
Uită-te cu ochii tăi! E pe camera trei!
La ce te uiți?
La niște poze de familie.
Asta ești tu când abia te născusei.
Tati, cine-i acolo?
E bunica ta.
Mi-ar fi plăcut s-o cunosc.
Ai fi iubit-o.
Te gândești mult la ea?
În fiecare zi.
Ea îmi însenina ziua
și de asta ți-am dat numele ei,
fiindcă nu-mi pot imagina viața
fără o Juanita Solis lângă mine.
Vrei s-o duc eu în pat?
Nu, o duc eu. Vino!
Am vorbit cu Amy să mergem mâine la mall.
Îmi pare rău, scumpo. Mi-am făcut planuri.
Pot merge cu bicicleta.
Singură? Nu prea cred!
De ce nu?
Ești prea mică, de aia.
Ești rea.
Uneori trebuie să fiu rea,
fiindcă-i de datoria mea să te protejez.
Dacă te-ar lovi un autobuz?
N-o să se întâmple asta.
Nu-mi pot asuma riscul.
Tu ești viața mea.
Aș muri dacă pățești ceva,
înțelegi ce zic?
E ultima.
Mă duc s-o pun în mașină. Mi-a făcut plăcere, Bree.
Drăguț din partea fizioterapeutei tale să te ajute cu mutatul.
O să fii bine?
Să vedem, mă așteaptă un divorț,
mi-am pierdut afacerea și stau aici,
încercând să-mi amintesc de ce m-am lăsat de băut.
Am avut și zile mai bune.
Îmi pare rău.
Nu trebuie să-ți pară rău.
Așa-i cel mai bine.
Nu mai eram fericiți de foarte multă vreme.
Știi de ce ai nevoie?
De un proiect.
Nu, asta am făcut toată viața,
mi-am distras atenția cu proiecte absurde
ca să evit să mă gândesc la sentimentele mele.
Cred că trebuie să stau liniștită
și să mă gândesc ce să fac mai departe.
Indiferent ce alegi să faci,
sunt sigur că va fi impresionant.
La revedere, Bree!
Bună, Bree!
Mă tot gândeam la ce am vorbit azi-noapte
și voiam să văd cum te mai simți.
Mă simt bine.
De fapt, ți-am ascultat sfatul.
Mi-am găsit un proiect.
Sunt surprins c-ai acceptat să mă vezi.
Voiam să te scuip în față.
Nu-mi dădusem seama că ne va despărți un geam.
Așa e, nu ești obișnuită la închisoare. Ai răbdare.
Despre cât timp e vorba? De la doi la cinci ani?
Optsprezece luni, dacă am o bună purtare.
Îmi dai o mulțime de motive
pentru care să mă port extrem de frumos.
Ți-aș putea da câteva sfaturi privind viața în închisoare.
Am devenit un expert, mulțumită ție. Uite un sfat.
Nu strică niciodată să-l mituiești pe gardianul care face controlul corporal.
Ascultă-mă, nemernicule!
Nu-mi pasă ce trebuie să fac.
Vreau să te văd fie în spatele gratiilor, fie mort,
oricare mi-e mai la îndemână.
Uite un alt sfat.
Conversațiile sunt înregistrate mereu,
așa că ai grijă când îl ameninți pe omul pe care l-ai acuzat pe nedrept.
Ai omorât-o pe sora mea.
E o acuzație nefondată și lipsită de logică.
Trebuie să plec acum.
Am altele de făcut, cum ar fi să merg la cumpărături
și să mă plimb în aer liber,
fără nicio grijă pe cap.
Știi ce ai făcut.
Știu.
Sunt toate atât de mari!
Exact. Mulțumesc.
- Cu plăcere. - Știam eu c-o să vă placă,
nu ca idioții ăia din parc care treceau pe lângă masa mea.
Nu sunt niște bijuterii, e artă purtabilă.
Cine vrea să probeze cerceii ăștia?
Nu știu dacă urechile mele delicate
pot suporta ceva atât de mare.
Ce spui de Gaby?
Ea are niște urechi latine mari și puternice.
Lynette, unde-i prietena ta?
Suntem nerăbdătoare s-o cunoaștem.
Haideți!
Am nevoie de un voluntar. Lynette?
Da!
Cum te simți?
Pe cât de bine arăt, presupun.
Îi iau.
Da!
Voi ce luați, fetelor?
Eu o să cumpăr ăsta pentru Bree
și gâtul ei protestant puternic.
Sunteți cele mai tari!
Uitați-o!
Susan, Bree, Gaby,
ea e fosta mea colegă de cameră din facultate, Renee.
Bună! Ne bucurăm să te cunoaștem în sfârșit.
Lynette ne-a povestit atâtea despre prietena ei din facultate.
Da, doar știți că în facultate
fetele drăguțe ies împreună mereu.
Eu am refuzat să urmez standardul.
Renee pare puțin încrezută la prima vedere,
o adevărată economie de timp.
Stai jos!
Renee, trebuie să ne spui
cum era Lynette în facultate?
Era foarte curajoasă.
A continuat să poarte pantalonii ăia largi,
la naiba cu bârfele despre lesbianism!
Da, Renee a avut mereu un simț al modei dezvoltat.
Înainte s-o cunosc, nici nu auzisem de Gucci sau Prada
sau de clamidia.
Jucați dur, fetelor.
Nu, așa facem noi, e distractiv.
Eu o necăjesc că e plină de botox de la gât în sus.
Iar eu o necăjesc că e plină de celulită
de la brâu în jos.
Renee, am auzit că ești măritată cu Doug Perry.
Cu jucătorul de baseball?
Nu-i nimic surprinzător.
În grupul nostru, Renee a fost votată drept cea cu cele mai multe șanse
la o căsnicie perfectă.
Iar Lynette a fost votată drept cea cu cele mai multe șanse
către reușită.
Oh!
Bree, am auzit că gătești foarte bine.
Stați o clipă! Ce a fost asta?
Ce anume?
Acel "Oh!".
Nimic.
Nu voiam să te fac să te simți prost.
În legătură cu ce?
Cred că prietenele din facultate ar fi surprinse
să vadă cum ai ajuns.
Credeam că face parte din jocul lor.
Renee, am avut o carieră și mi-am întemeiat o familie.
Și e minunat,
doar că aveam așteptări mai mari de la tine.
O spune cea care a trăit cincisprezece ani în spatele unui bărbat bogat.
Eu zic să ne oprim înainte ca cineva să fie rănit.
Am obținut tot ce am acum prin propriile puteri.
Și ce ai?
O bluză din colecția "M-am dat bătută"
și o pereche de cercei făcuți de fiul tău în tabără?
Și cineva a fost rănit.
Grozav! Bună încercare! Ai mai mulți bani decât mine.
Nu-i vorba despre bani.
Lynette pe care o știam eu nu s-ar fi mulțumit cu atât.
Erai aventuroasă,
ai călătorit până în Croația,
te-ai urcat pe scenă la un concert al lui Springsteen.
Îmi vine greu s-o asociez pe nevasta asta din suburbie
cu fata care a făcut un trio sexual cu doi băieți din echipa de rugby.
De ce ar face-o?
De ce s-ar urca într-un avion privat
și ar bate atâta drum
doar pentru a-mi distruge viața?
- Cu doi băieți? - Am încheiat discuția aia.
Nu-i ajunge viața ei perfectă?
Chiar are nevoie să înscrie puncte bonus
umilindu-mă pe mine?
A fost mai întâi un jucător de rugby și apoi și celălalt sau amândoi odată?
Încetează, Tom!
Eu te-am protejat
de cele mai sălbatice lucruri pe care le-am făcut,
cum a fost întâmplarea aia din parcul de distracții,
o povestioară pe care-mi place s-o numesc
"Cupele mărimea D de la petrecerile cu ceai".
Bine, încetez acum.
Mulțumesc.
De ce te superi așa?
Credeam că ție și lui Renee vă place să faceți glume una pe seama celeilalte.
Alea nu erau glume!
Când a spus acel "Oh", chiar vorbea serios.
Ce naiba a fost aia?
N-are niciun motiv să fie dezamăgită de viața mea.
Poate ar trebui să-i spui ce simți.
Da, ai dreptate. Ai dreptate.
De fapt, mă duc să-i spun mai multe decât atât.
Bravo! Dar când te întorci, aș vrea să readuc în discuție o cerere
pe care ți-am făcut-o când am împlinit patruzeci de ani,
care, în lumina dezvăluirilor recente, are șanse mult mai mari...
Bine.
Ce-i asta?
Cartea telefonică.
Hotelurile sunt la litera "H".
Da, avem un presentiment că am atins o coardă sensibilă
în după-amiaza asta.
Dacă-mi consideri viața patetică,
vreau să te scutesc de suferința de-a o observa.
Apropo, taxiurile sunt la litera "T".
Lynette, nu cred că viața ta e patetică.
Poate că așa e, dar e evident că ai impresia
că viața ta e mult mai bună,
așa că, dacă-ți face plăcere s-o auzi, atunci ți-o spun. Ai câștigat!
Ai niște haine grozave, un apartament într-un penthouse
și un soț bogat.
Felicitări!
Doug m-a părăsit.
Am descoperit că mă înșela
cu asistenta agentului său.
L-am confruntat, l-am pus să aleagă între mine și ea
și a ales-o pe ea.
Am aruncat câteva haine într-un bagaj și am plecat de acolo.
Nu aveam niciun plan, voiam doar să plec de acolo
și nu mi-a trecut prin cap un loc mai bun unde să merg.
De ce nu mi-ai spus?
Lynette, viața mea e pe punctul să se destrame.
Nici n-am avut curajul să accept asta până acum.
Cum aș fi putut să-ți spun?
Sigur că poți sta aici cât timp vrei.
Mulțumesc.
În semn de mulțumire,
mi-ar face plăcere să-ți plătesc primul lifting facial.
Ești atât de generoasă,
dar cum tu ești la a noua,
probabil că o primești gratis pe următoarea.
Bună, Carlos! Cu ce te pot...?
Voi trece direct la subiect. Îți ofer două variante.
Prima variantă: dau în judecată spitalul
pentru, nu știu, zece milioane, douăzeci de milioane de dolari
și cred că voi câștiga.
Asta ne-ar duce la faliment.
Atunci, probabil că vei alege a doua variantă.
Care?
Faci uitată toată întâmplarea,
distrugi toate documentele, întrerupi căutările celeilalte familii,
iar Gaby nu trebuie să afle niciodată de asta.
Carlos, am trimis deja scrisorile, am angajat anchetatorii.
Nu știu dacă se mai poate face ceva.
Încearcă!
Și chiar dacă se mai poate,
e o povară foarte mare
să păstrezi secretul ăsta numai pentru tine.
Am de ales?
Gaby ar muri dacă află adevărul.
Nu, nu-i pot spune.
- Nu-i pot spune. - Ești sigură?
Nu are dreptul să afle ce i-a făcut Andrew mamei lui?
Trebuie să înțelegi.
Carlos e foarte fericit acum,
căsnicia noastră se află în cel mai bun moment,
îi place la nebunie slujba lui,
fetele se fac tot mai frumoase pe zi ce trece.
Exceptând problema asta ușor de ignorat,
viața noastră e perfectă
și nu voi permite ca nimic să schimbe asta.
Cotlete de porc la cină.
Știu că-i puțin extravagant, dar am compensat asta
folosind un singur strat de hârtie igienică.
S-a întâmplat ceva?
Banca a refuzat cererea mea de împrumut.
Fără bani, nu pot angaja pe nimeni ca să mă ajute și, fără ajutor,
va fi doar un șir de slujbe nesemnificative.
N-o să ne revenim niciodată așa.
Bine, vom face sacrificii și vom economisi.
N-o să mai cumpăr cotlete de porc. O să le returnez pe astea.
Mă gândeam să-mi iau o slujbă în Alaska.
Poftim?
Un prieten mi-a spus de o slujbă de șase luni pe o platformă petrolieră,
un an cel mult.
Pot câștiga triplu față de cât câștig aici.
Ați putea să vă mutați înapoi până să mă întorc eu.
Mike, e o slujbă foarte periculoasă.
M.J. are nevoie de tine aici, eu am nevoie de tine aici.
Nu, trebuie să existe altă soluție.
Crezi că eu vreau să plec?
Nu avem alte opțiuni aici.
Dă-mi răgaz o lună înainte să iei o decizie.
Am un presentiment că vânzarea de bijuterii
ar putea începe să ne aducă niște sume importante de bani.
Scumpo, ești talentată, dar să ne aducă sume importante de bani?
Ai rămâne surprins
pentru câte lucruri sunt unii oameni dispuși să plătească.
Fără nuditate, fără sex și nu trebuie să afle nimeni.
Mă bucur tare mult că-ți pot fi de ajutor.
Cu ce l-ați scos? Cu o pumă?
Eram nerăbdătoare să scap de el.
În-curând-fostul-meu-soț a ales majoritatea decorațiunilor
și mi-am dat seama că trebuie s-o iau de la început.
Tapetul arată bine, dar e puțin...
E casa dumneavoastră, nu a mea.
Nu, Keith, te rog. Te-am angajat. Vreau să-ți ascult părerile.
V-aș sugera să văruiți camera asta
într-o culoare îndrăzneață.
Îmi place cum sună.
Poate o nuanță de bej intens.
Sau mai îndrăzneț.
Având în vedere mărimea camerei și lumina care intră de afară,
am putea alege...
... un roșu aprins.
Te rog să nu interpretezi greșit,
dar voi seri cina în camera asta,
nu niște marinari.
Mă scuzi o clipă? Mă întorc imediat.
Ține.
Distribuirea finală a bunurilor.
Am nevoie doar de semnătura ta și s-a rezolvat totul.
Ca să nu uit,
Andrew oganizează o cină la ora zece noaptea
și i-ar plăcea să vii și tu.
Chiar dacă suntem despărțiți,
amândoi vrem să simți că încă faci parte din familie.
Sunt mișcat. Mulțumesc, Bree.
Orson, nu aveam planuri?
Degustarea de vinuri.
De ce nu mă aștepți în mașină?
După cum ai putut observa,
relația mea cu Judy a evoluat.
A evoluat cât eram împreună?
Nu, sigur că nu.
Se pare că simțea ceva pentru mine,
dar a așteptat o perioadă de timp considerabilă
până să-și exprime sentimentele.
A trecut o săptămână! Cunoști expresia "Nici măcar cerneala nu s-a uscat"?
Nu s-a uscat!
Ne-am despărțit, Bree.
Și amândoi am fost nefericiți mulți ani la rând.
La vârsta pe care o avem,
nu putem lăsa ca șansa la fericire să treacă pe lângă noi neobservată.
Uitați de culoarea roșie.
Am aici o nuanță de galben de culoarea lunii
ideală pentru sufrageria dvs.
Uitați-vă. V-am promis. O să vă placă foarte mult.
Cu părul dvs roșcat, veți arăta foarte bine în camera asta,
dar dvs decideți.
E clar că mai aveți și alte opțiuni.
Poate că da.
A ajuns agentul meu imobiliar preferat. Mulțumesc că ai venit.
Ce mai faci?
Mă simt ca un proscris, mulțumită ție.
Nu-mi spune că vecinii te învinovățesc pentru reîntoarcerea mea.
Sigur că mă învinovățesc.
Atunci când mi-ai spus că n-ai niciun animal de companie,
puteai să-mi menționezi că n-ai niciunul fiindcă nu-ți dau voie cu ele în închisoare.
Acum poartă-te frumos.
Îți voi mai găsi de lucru.
Am auzit că vechea mea casă e de vânzare.
Aș vrea s-o cumpăr.
Pentru toate amintirile plăcute?
Află doar care sunt cerințele.
Ai semnat un contract de închiriere pentru un an pentru casa asta
și vrei să cumperi casa de vis-a-vis?
Nu pare un plan prea bun.
Crede-mă, am gândit planul ăsta timp de zece ani.
E un plan bun.
Veștile proaste circulă repede și, atunci când ajung,
trebuie să găsim o modalitate de-a ne împăca cu ele.
Dacă soții noștri ne spun că au trecut mai departe,
ne căutăm proiecte care să ne distragă atenția.
Dacă facturile încep să se adune,
găsim tot feluri de moduri de-a câștiga niște bani în plus.
Dacă am aflat un secret prea oribil pentru a-l împărtăși mai departe,
învățăm să-l păstrăm numai pentru noi.
Însă trebuie să ținem minte că veștile proaste
pot fi uneori vești bune,
sub acoperire.
Ăsta-i tipul despre care vorbeai?
Cel care ți-a omorât sora?
Da.
Arată ca un criminal. E păcat că l-au eliberat.
După cum spune vorba aia, tot răul înspre bine.
Paul își poate primi acum pedeapsa pe care o merită.
Ce vrei să spui?
Fie vorba între noi,
Paul Young va fi mort în mai puțin de șase luni.
Cum o să faci asta?
Vei sta aici cel puțin doi ani.
Adevărat, dar o să vezi,
Paul Young n-are niciun prieten în cartierul ăla.
Eu am.
Traducerea și adaptarea: Lory - www.titrări.ro
Comentarii pe www.tvblog.ro